กอล์ฟสแควร์ 11/03/62
กอล์ฟใหญ่สุดสัปดาห์นี้ เดอะ เพลเยอร์ส แชมเปียนชิป 14-17 มี.ค. ซึ่งวงการกอล์ฟยกให้เป็นเมเจอร์รายการที่ 5 อย่างไม่เป็นทางการที่ ทีพีซี ซอว์กราสส์ เมืองปอนเต เวดราบีช ฟลอริดา ชิงเงินรางวัลรวม 12.5 ล้านเหรียญสหรัฐฯ ปีนี้ได้ลุ้นคนไทย โปรอาร์ม กิรเดช อภิบาลรัตน์ ลงแข่งขัน นับว่ายืดอกเชียร์กันได้,พูดถึงโปรอาร์ม สัปดาห์ที่ผ่านมา ก็ถือว่าใช้ได้ ในการแข่งขัน อาร์โนลด์ พาลเมอร์ อินวิเตชันแนล ที่เพิ่งจบลงไป ได้เงินสะสมขึ้นมาอีกก้อน ถ้าสัปดาห์นี้เครื่องร้อนกระเป๋าตุงแน่นอน,ส่วนกอล์ฟหญิงแอลพีจีเอ ยังอยู่ในช่วงพัก น่าเสียดายที่ โปรเม เอรียา จุฑานุกาล ของเรา มีอันต้องหล่นจากมือ 1 ตอนนี้อยู่อันดับ 2 โดย ปาร์ค ซุงฮยุน โปรสาวเกาหลีใต้ แซงขึ้นไปเป็นเบอร์ 1 หลังได้แชมป์เอชเอสบีซี วีเมนส์ เวิลด์ แชมเปียนชิป แต่ทั้งคู่มีคะแนนห่างกันจิ๊บๆแค่ .20 เท่านั้น โอกาสกลับมาแซงคืนไม่น่ายาก หากฟอร์มไม่หลุดเท่านั้น,ขณะที่ โปรช้าง ธงชัย ใจดี โปรรุ่นเก๋า แม้จะได้เล่นครบ 4 วัน ในกอล์ฟยูโรเปียนทัวร์ กาตาร์ มาสเตอร์ส แต่ก็ยังไม่คืนฟอร์มเก่งในอดีต ต้องอดทนกันต่อไป สำหรับสัปดาห์นี้ยูโรเปียนทัวร์ไปแข่งกันไกลมากถึงเคนยา ทวีปแอฟริกา ในรายการ เคนยา โอเพ่น ที่กรุงไนโรบี ไม่มีนักกอล์ฟไทยลงแข่งขัน,กอล์ฟการกุศล สมาคมชาวอุทัยธานี ที่สนาม ทบ.วันก่อน ประสบความสำเร็จด้วยดี หาเงินเข้าสมาคมได้ตามเป้า วินัย วิทวัสการเวช นายกสมาคมฝากขอบคุณทุกฝ่ายที่ให้การสนับสนุน,จัดโปรโมชันเอาใจคอกอล์ฟทั้งหลาย ทั้งวันธรรมดา และวันหยุดเสาร์-อาทิตย์ ไม่ว่าจะเป็น ยูนิแลนด์กอล์ฟ แอนด์ รีสอร์ต สนาม 27 หลุม ตั้งแต่ตอนนี้ถึง 31 พ.ค. สนใจสอบถามและจองก๊วนได้ที่ 0-3424-3444, 0-3427-1351-3 ต่อ 101-104 และที่สนาม บางปู กอล์ฟ แอนด์ สปอร์ต ก็มีทีเด็ดที่น่าสนใจ แถมออกได้ 6 คน มีไปจนถึง 31 พ.ค.เช่นกัน ลองถามรายละเอียดได้ที่ 0-2324-0320-9 ต่อ 0 คุณสัญจิตา ช่วยคงทอง รอรับอยู่,เบี้ยหงาย,trkeelanews@gmail.com, 
ส่วนกอล์ฟหญิงแอลพีจีเอ ยังอยู่ในช่วงพัก น่าเสียดายที่ โปรเม เอรียา จุฑานุกาล ของเรา มีอันต้องหล่นจากมือ 1 ตอนนี้อยู่อันดับ 2 โดย ปาร์ค ซุงฮยุน โปรสาวเกาหลีใต้ แซงขึ้นไปเป็นเบอร์ 1
โปรเม เอรียา,เอรียา จุฑานุกาล,ปาร์ค ซุงฮยุน,เดอะ เพลเยอร์ส แชมเปียนชิป,โปรอาร์ม,กอล์ฟสแควร์,เบี้ยหงาย